**Tom Grönblom** (s. 29. helmikuuta 2000 Espoo) on suomalainen jääkiekkopuolustaja, joka pelaa Mestis-joukkue Rovaniemen Kiekossa. Hän osaa pelata myös hyökkääjänä.

Ura
---

### Seuraura

Grönblom on Espoon Palloseuran kasvatti. Hän siirtyi D-juniori-ikäisenä Espoo Bluesiin, mutta Grönblom pelasi kaudella 2014–2015 myös yhden ottelun Espoon Kiekkoseuran B2-junioreissa. Kaudella 2015–2016 hän voitti Bluesissa tehoilla 9+17=26 koko C-nuorten SM-karsintojen puolustajien pistepörssin ja jakoi puolustajien syöttöpörssin voiton joukkuetoverinsa Miika Heiskarin kanssa. C-nuorten SM-sarjassa Grönblom sijoittui puolustajien pistepörssissä viidenneksi tehoilla 6+22=28. Hän voitti kauden päätteeksi C-nuorten SM-hopeaa. Grönblom palkittiin sarjan parhaana puolustajana Ilpo Koskela -palkinnolla ja hänet valittiin tähdistökentälliseen.

Kaudeksi 2016–2017 Grönblom siirtyi Helsingin IFK:n B-nuoriin, joiden varakapteenina hän toimi. Kaudeksi 2017–2018 Grönblom palasi Bluesiin ja siirtyi seuran B-nuoriin. Hän oli joukkueen paras maalintekijä ja tehokkain puolustaja tehoilla 15+13=28, joilla Grönblom voitti koko B-nuorten SM-sarjan puolustajien maalipörssin ja jakoi puolustajien pistepörssin kuudennen sijan Kärppien Uula Ruikan kanssa. Kaudeksi 2018–2019 hän siirtyi Mikkelin Jukurien A-nuoriin. Grönblom oli yhdeksällä osumallaan joukkueen eniten maaleja tehnyt puolustaja. Kaudella 2019–2020 hän nousi Jukurien varakapteeniksi. Grönblom jakoi tehoilla 10+27=37 joukkueen sisäisen pistepörssin toisen sijan Heikki Huttusen kanssa edellään Kalle Matikainen. Hän jakoi myös koko A-nuorten SM-liigan alku- ja runkosarjan yhteenlasketun puolustajien pistepörssin kolmannen sijan Kärppien Olli Vanttajan kanssa.

Grönblom oli 2020–2021 Jukurien U20-junioreiden neljänneksi paras pistemies ja tehokkain puolustaja tehoilla 6+21=27, joilla hän jakoi koko U20 SM-sarjan alku- ja runkosarjan yhteenlasketun puolustajien pistepörssin kolmannen sijan Lukon Luka Nymanin kanssa. Grönblom valittiin kauden päätteeksi sarjan ensimmäiseen tähdistökentälliseen. Hän debytoi samalla kaudella myös Jukureiden SM-liigajoukkueessa. Hän teki liigadebyyttinsä 22. tammikuuta 2021 vieraissa KooKoota vastaan. Grönblom merkittiin joukkueensa kakkospuolustajapariin Atte Mäkisen viereen. Hän sai ottelussa jääaikaa 16.44 minuuttia ja Grönblom keräsi teholukeman –1. Hän pelasi SM-liigassa kauden aikana kaikkiaan 14 runkosarjaottelua ilman tehopisteitä, mutta Grönblomilla oli kuitenkin vielä vaikeuksia sopeutua SM-liigavauhtiin ja hän keräsi teholukeman –15  Tammikuussa 2021 Grönblom teki Jukurien kanssa vuoden mittaisen jatkosopimuksen.

Alkukaudella 2021–2022 Grönblom pelasi Jukureissa kuusi SM-liigaottelua sekä 11 ottelua seuran U20-joukkueessa, kunnes marraskuussa 2021 Jukurit lainasi hänet joulutaukoon asti ulottuvalla sopimuksella Mestis-joukkue Savonlinnan Pallokerhoon. Grönblom jatkoi joukkueessa tauon jälkeen ja tammikuussa 2022 hänen lainasopimustaan jatkettiin kuun loppuun. Grönblom pelasi SaPKossa kaikkiaan 21 ottelua tehopistein 5+10=15, kunnes helmikuussa hänen sopimuksensa Jukurien kanssa purettiin yhteisymmärryksessä, eikä Grönblom jatkanut enää myöskään SaPKon vahvuudessa. Seuraavana päivänä hänen vahvistettiin siirtyvän loppukauden kattavalla sopimuksella KalPaan. Grönblom teki liigauransa avausmaalin heti KalPa-debyyttiottelussaan 11. helmikuuta 2022 entistä seuraansa Jukureita vastaan. Hän pelasi joukkueessa neljä SM-liigan runkosarjaottelua. Grönblom vahvisti loppukaudella myös yli-ikäisenä KalPan U20-joukkueetta. Hän voitti lukemalla +13 koko U20 SM-sarjan pudotuspelien tehotilaston. Grönblom voitti siellä kauden päätteeksi SM-hopeaa.

Kaudeksi 2022–2023 Grönblom siirtyi vuoden mittaisella sopimuksella Mestis-joukkue Rovaniemen Kiekkoon. Hänen ensimmäinen kokonainen kautensa sarjassa toi 49 runkosarjaottelussa tehot 10+18=28 ja kymmenessä playoff-ottelussa tehot 4+3=7. Grönblom voitti kauden päätteeksi Mestis-pronssia. Hän pelasi myös neljä Suomen Cupin ottelua ilman tehopisteitä. Toukokuussa 2023 Grönblom teki RoKin kanssa vuoden mittaisen jatkosopimuksen.

Kaudella 2023–2024, helmikuussa 2024 RoKi vuokrasi Grönblomin ja hyökkääjä Lauri Heinon kahden ottelun mittaisilla sopimuksilla SM-liigajoukkue Hämeenlinnan Pallokerhoon paikkaamaan joukkueen loukkaantumisia. Joukkuetta valmensi hänelle edellisellä kaudella RoKista tuttu Maso Lehtonen.

### Maajoukkueura

Grönblom on pelannut yhden poikien maaottelun.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2017–2018 | Blues | A-SM | 1 | 0 | 0 | 0 | 2 | – | – | – | – | – |
| 2018–2019 | Jukurit | A-SM | 40 | 9 | 14 | 23 | 12 | 5 | 0 | 3 | 3 | 4 |
| 2019–2020 | Jukurit **(A)** | A-SM | 52 | 10 | 27 | 37 | 28 | 3 | 0 | 1 | 1 | 6 |
| 2020–2021 | Jukurit | U20-SM | 32 | 6 | 21 | 27 | 53 | 3 | 1 | 0 | 1 | 4 | Ykköstähdistö |
|  | Jukurit | SM-liiga | 14 | 0 | 0 | 0 | 2 | – | – | – | – | – |
| 2021–2022 | Jukurit | U20-SM | 11 | 3 | 2 | 5 | 8 | – | – | – | – | – |
|  | Jukurit | SM-liiga | 6 | 0 | 0 | 0 | 0 | – | – | – | – | – |
|  | SaPKo | Mestis | 21 | 5 | 10 | 15 | 2 | – | – | – | – | – |
|  | KalPa | U20-SM | 4 | 0 | 3 | 3 | 12 | 10 | 1 | 2 | 3 | 0 |
|  | KalPa | SM-liiga | 4 | 1 | 0 | 1 | 2 | – | – | – | – | – |
| 2022–2023 | RoKi | Mestis | 49 | 10 | 18 | 28 | 39 | 10 | 4 | 3 | 7 | 6 |
| 2 kautta | yhteensä | SM-liiga | 24 | 1 | 0 | 1 | 4 | – | – | – | – | – |
| 2 kautta | yhteensä | Mestis | 70 | 15 | 28 | 43 | 41 | 10 | 4 | 3 | 7 | 6 |

Lähteet
-------

* Tom Grönblom The Internet Hockey Databasessa (englanniksi)
* Tom Grönblom Eurohockey-sivustolla (englanniksi)
* Tom Grönblom *Elite Prospects*. Everysport Media Group AB.  (englanniksi)

### Viitteet

1. ↑  TOM GRÖNBLOM (@iggrona) • Instagram photos and videos
2. ↑  Tom Grönblom (@TGgrona42) | Twitter
3. 1 2 3 4 5 6  Tom Grönblom *Elite Prospects*. Everysport Media Group AB.  (englanniksi)
4. ↑  Karjalainen, Anssi: Olli Jokisella hämmentävä kokoonpano illan ottelussa – maailmanmestari pudotettiin nelosketjuun *iltalehti.fi*.  28.9.2021. Alma Media Suomi Oy. Viitattu 14.10.2021.
5. ↑  Elite Prospects - U16 SM-sarja Q Stats 2015-2016 *eliteprospects.com*. Everysport Media Group AB. Viitattu 25.1.2021. (englanniksi)
6. ↑  Elite Prospects - U16 SM-sarja Stats 2015-2016 *eliteprospects.com*. Everysport Media Group AB. Viitattu 25.1.2021. (englanniksi)
7. ↑  Elite Prospects - U18 SM-sarja Stats 2017-2018 *eliteprospects.com*. Everysport Media Group AB. Viitattu 25.1.2021. (englanniksi)
8. ↑  Elite Prospects - Jukurit U20 *eliteprospects.com*. Everysport Media Group AB. Viitattu 25.1.2021. (englanniksi)
9. ↑  Elite Prospects - Jukurit U20 *eliteprospects.com*. Everysport Media Group AB. Viitattu 25.1.2021. (englanniksi)
10. ↑  Elite Prospects - U20 SM-liiga Stats 2019-2020 *eliteprospects.com*. Everysport Media Group AB. Viitattu 25.1.2021. (englanniksi)
11. ↑  Elite Prospects - Jukurit U20 *eliteprospects.com*. Everysport Media Group AB. Viitattu 23.4.2021. (englanniksi)
12. ↑  Elite Prospects - U20 SM-sarja Stats 2020-2021 *eliteprospects.com*. Everysport Media Group AB. Viitattu 23.4.2021. (englanniksi)
13. ↑  Kookoo - Jukurit, 22.1.2021 *liiga.fi*.  22.1.2021. Jääkiekon SM-liiga Oy. Viitattu 25.1.2021.
14. ↑  Kookoo - Jukurit, 22.1.2021 *liiga.fi*.  22.1.2021. Jääkiekon SM-liiga Oy. Viitattu 25.1.2021.
15. ↑  Nupponen, Leevi: Jukurien pelaaja-arvostelut 2020−21: Abramov ja maajoukkuepelaajat kauden tähtiä, Yip osoittautui katastrofiksi *Jatkoaika.com*.  18.4.2021. Jatkoaika r.y. Viitattu 23.4.2021.
16. ↑  Jukurit solmi jatkot neljälle nuorelle pelurilleen − tehopuolustaja Rindell pysyy Mikkelissä *Jatkoaika.com*.  27.1.2021. Jatkoaika r.y. Viitattu 27.1.2021.
17. ↑  Juho Nykänen ja Joni Kotilanen kantavat valmennusvastuun loppukauden osalta *sapko.fi*.  16.11.2021. Savonlinnan Pallokerho Oy.  Arkistoitu 9.2.2022. Viitattu 10.2.2022.
18. ↑  Peltomäki loppukaudeksi lainalle Jukureihin, Haarti SaiPaan *jukurit.fi*.  4.1.2022. Jukurit HC Oy. Viitattu 10.2.2022.
19. ↑  Jukurit purki Mestiksessä tehoilleen Grönblomin sopimuksen − SaPKo menetti tehopuolustajansa *Jatkoaika.com*.  9.2.2022. Jatkoaika r.y. Viitattu 10.2.2022.
20. ↑  Jukureista lähtenyt Grönblom vaihtaa naapurimaakuntaan − uutena osoitteena KalPa *Jatkoaika.com*.  10.2.2022. Jatkoaika r.y. Viitattu 13.2.2022.
21. ↑  KalPa - Jukurit, 11.2.2022 *liiga.fi*.  11.2.2022. Jääkiekon SM-liiga Oy. Viitattu 13.2.2022.
22. ↑  Elite Prospects - U20 SM-sarja Stats 2021-2022 *eliteprospects.com*. Everysport Media Group AB. Viitattu 16.4.2022. (englanniksi)
23. ↑  Yksi pelaajasopimus lisää - 600 korttia varattu *rokihockey.fi*.  11.2.2022. RoKi Hockey Oy. Viitattu 27.5.2022.
24. ↑  TOM GRÖNBLOM JATKOSOPIMUKSEEN *rokihockey.fi*.  16.5.2023. RoKi Hockey Oy. Viitattu 26.2.2024.
25. ↑  HPK vuokraa Grönblomin ja Heinon RoKista 15.2.2024 asti *hpk.fi*.  14.5.2023. HPK Liiga Oy. Viitattu 26.2.2024.